25 jaar ná tiener se verkragting, ontvoeringArgieffoto Drie verkragters is Vrydag in Limpopo tot 25 jaar tronkstraf elk gevonnis dat hulle ŉ tiener ontvoer en verkrag het. “David Sekgobela (26), Samuel Maponya (24) en Masedi Isaac Makomela (25) het in naby Tzaneen in dieselfde dorpie as hul slagoffer gebly,” het kol. Moatshe Ngoepe, woordvoerder van die polisie, gesê. “Hulle het haar in April 2012 verkrag toe sy 12 jaar oud was.” Volgens Ngoepe het hulle haar een aand gesien en haar pad versper. “Sy het probeer weghardloop, maar hulle het haar oorval en na ŉ sekere huis ontvoer,” het hy gesê. “Hulle het haar die hele nag lank verkrag totdat sy uiteindelik omstreeks 03:00 vrygelaat is.” Sy is ook herhaaldelik met ŉ besemstok aangerand en hulle het ŉ handdoek in haar mond gedruk sodat sy nie kon skree nie.